ສະຫະລັດຮຽກຮ້ອງໃຫ້ເກົາຫຼີເໜືອກັບ​ຄືນໄປ​ສູ່ ການເຈລະຈາ 6 ຝ່າຍ
ການຈະລາຈາຫາລືທີ່ວ່ານີ້ ແມ່ນແນໃສ່ເພື່ອໃຫ້ເກົາຫຼີເໜືອປະຖິ້ມ ໂຄງການສ້າງອາວຸດນິວເຄລຍເພື່ອແລກກັບການຊ່ອຍເຫຼືອແລະ ພະລັງງານງານ.
ສະຫະລັດໄດ້ຮຽກຮ້ອງໃຫ້ເກົາຫຼີເໜືອສະແດງອອກຊຶ່ງ ຄວາມໝາຍໝັ້ນຕັ້ງໃຈໃນການກັບຄືນໄປສູ່ການເຈລະຈາ 6 ຝ່າຍ ທີ່ແນໃສ່ເພື່ອທັບມ້າງໂຄງການສ້າງອາວຸດນິວ ເຄລຍຂອງພຽງຢ່າງນັ້ນ ທ່ານ Mark Toner ໂຄສົກກະຊວງການຕ່າງປະເທດ ສະຫະລັດກ່າວຕໍ່ພວກນັກຂ່າວໃນວັນອັງຄານວານນີ້ວ່າ ລັດ ຖະມົນຕີການຕ່າງປະເທດສະຫະລັດ ທ່ານນາງ Hillary Clinton ໄດ້ສົນທະນາຫາລືເລື່ອງເກົາຫຼີເໜືອກັບລັດຖະມົນ ຕີການຕ່າງປະເທດຈີນ ໃນມື້ວັນຈັນຜ່ານມານີ້ ນອກຈາກເກົາຫລີເໜືອແລ້ວ ການເຈລະຈາ 6 ຝ່າຍຍັງພົວ ພັນກັບສະຫະລັດ ຈີນ ຣັດເຊຍ ຍີ່ປຸ່ນ ແລະເກົາຫຼີໃຕ້ ການເຈລະຈາຫາລືທີ່ວ່ານີ້ ແມ່ນແນໃສ່ ເພື່ອໃຫ້ເກົາຫຼີເໜືອ ປະຖິ້ມໂຄງການສ້າງອາວຸດນິວເຄລຍ ເພື່ອແລກກັບການ ຊ່ອຍເຫຼືອແລະພະລັງງານ ທ່ານ Toner ເວົ້າວ່າ ທີ່ປຶກສາພິເສດຂອງສະຫະລັດ ຮັບຜິດຊອບກ່ຽວກັບການຄວບຄຸມ ແລະຫ້າມແຜ່ຜາຍອາວຸດນິວເຄລຍ ທ່ານ Robert Einhorn ຈະເດີນທາງໄປຢ້ຽມຢາມຈີນ ແຕ່ວັນ 28 ຫາວັນທີ 30 ກັນຍາ ທີ່ເພັງເລັງໃສ່ເລື່ອງເກົາຫລີເໜືອແລະອີຣ່ານ